Kort tid etter at bygget sto ferdig, oppsto det store problemer med vannlekkasjer fra takene. En SINTEF-rapport fra desember 2019 konkluderte med at både arkitektens utforming og entreprenørens utførelse av taket var dårlig, og at ny tekking av taket er nødvendig for å hindre inntrengning av vann. En utredning fra Asplan Viak i 2020 skisserte at utbedringskostnadene ville beløpe seg til mellom seks og ti millioner kroner.